
LEGI SUMPTUARII 


LEGI CONTRA LUXULUI ÎN ROMÂNIA 


(MOLDOVA 1764, 1781. — VALACHIA 1806.) 


A ING alte ţări leg? contra luzului, aŭ 
5455 motivat asemenea disposiţiuni şi 
în țările noastre. Veneaii vremi 
când lumea se sărăcea prin lux, 
— lux în îmbrăcăminte și podoabe, lux în 
mese și în petreceri, lux în mobile, — și a- 
tunci Cârmuirea, Statul, credea că are drept 
să intervie, să puie stavilă şi frâii luxului. 
In societăţile trecute, Statul își însuşea ma! 
mult drept asupra individului, decât în so- 
cietatea modernă; teoria interesului public, a 
ordinei publice, mergea mai departe, şi le- 
giuitorul respundea mai des: zułerest reipu- 
bizcae. 
Autorii Enciclopediei din 1765 dic: «luxul 
a fost în toți timpii subiectul declamaţiunilor 
moraliștilor, cari lľaŭ censurat cu mai multă 
asprime decât lumină, și el este de un timp 
încoace obiectul laudei unor politiciani, cari 
aŭ vorbit despre el mai mult ca neguţători 
şi mijlocitori, decât ca filosofi şi ca oameni 
de stat... Luxul este contrar saii priincios 
bogăției naţiunelor, întru cât el consumă mai 
mult saŭ mai puţin productele ţării acelor 
naţiuni şi ale industriei streine, — și el trebue 
să cuprindă un număr mai mare saii mai 


puțin de obiecte, întru cât acele națiuni aŭ 
mai multe sai mai puţine bogății: luxul este 
în această privință pentru popoare, ceea ce 
el este pentru particulari, — adecă trebue să 
fie în proporţie cu mijloacele». (1) 

Dar câmpul de luptă al apărătorilor și al 
protivnicilor luxului, e nemărginit!.. 

De curiositate să facem în scurt istoricul 
legilor contra luxului în alte ţări, şi să venim 
apoi la ale noastre. 

Legiuitorii vechi aŭ fost cu toţii mari par- 
tisani ai legilor sumptuarii : «Les anciens 
législateurs, dice un istoric, ne renoncerent 
jamais au futile espoir de contenir, par des 
décrets en forme, lextravagance privée, bien 
que l'expérience eût uniformément démontré 
la futilité de tels expédients». (2) 

Licurg a fost cel întâiii legiuitor (3) care a 
întocmit legi ca se mărginească luxul me- 
selor, al îmbrăcămintei şi al vieţuirei. La 
Atenieni și la Lacedemoneni găsim multe de 
aceste legi, — unele foarte caracteristice : 

T. La un banchet nu era voie a se pofti 
mai mulţi de trei-deci oaspeţi. 


1) Encyclopédie des sciences, des arts et des métiers, 
tom. IX, pag. 763. Neufchastel, 1765. 

2) Charles Merivale, Histoire des Romains sous l'Em- 
pire, tom III, pag. 172. Paris 1865. 

3) La anul 884 înainte de Christos. 


2. Bucătarii tocmiţi pentru un banchet tre- 
buiaii să-şi declare numele G/zreconomzlor. 
Aceştia, adecă Twvasxovouor, eraii funcționari 
publici însărcinați a privighea asupra serbă- 
relor, căsătorielor, sacrificiilor şi altor solem- 
nități, ca toate să se petreacă după regu- 
lele statornicite. Ei mărgineaii şi toaleta fe- 
meilor, ca nici una să nu se depărteze de 
portul prescris; ori-care din ele s'ar fi părut 
nemăsurată, se osândea la o amendă, şi îm- 
brăcămintea ei se confisca şi se punea în 
esposiție la Ceramic. 

3. Nu era voie a se be vin neamestecat 
cu apă, la bancheturi. 

4. Numai la sfârșitul banchetelor, se putea 
bea un pahar de vin curat în cinstea deilor: 
li se închina un pahar. 

5. Beţia era pedepsită cu asprime de A- 
reopag. 

6. Portul fie-căruia era hotărit, până şi 
portul copiilor. 

7. În timp de resbel legile sumptuarii re- 
mâneaii îndatoritoare numai în lăuntru satelor 
şi a oraşelor; dar ostașii cari mergeaii la 
resbel trebuiaii să se gătească şi să se îm- 
brace cu tot ce aveai mai scump și cu tot 
luxul: era cea mai mare serbare când se 
lupta cineva pentru ţara sa. (1) 

În istoria dreptului roman, legile contra 


luxului sunt vestite, cunoscute sub numirea 


de /eges sum/ptuariae. In limba lui Cicero şi 
a lui Horaţiii, sumptus sau sumtus, vra se 


dică cheltueală, desfătare, risipă, — ceea ce 


Virgilii şi Tacit numiră /uxus, — cuvint 
care a remas mai în întrebuințare. La Ro- 
mani aŭ fost legi cari mărgineaŭ sumptus, 
adecă luxul, în deobște, şi în particular 
sumptus epularum, adecă luxul în mâncări, 
în mese, în bencheturi. 

Tribunul Catus Orchius a făcut o lege 
contra luxului (2), lege care, după numele pro- 
puitorului, se numi Zex Orc/hza. Această lege 
mărginea numărul oaspeţilor la 9, însă nu 
mărginea şi cheltuiala meselor; ea oprea pe 
cetățenii romani se șadă la masă cu ușile 
deschise, spre a nu face cheltueli mari și 
mâncări multe prin ostentaţie. Legea Fanuza, 
propusă de Consulul /'annzus 32 de ani după 
legea Orchia, dispunea ca pentru o masă 


1) Robinson, Tableau des mœurs, usages et institu- 
tions des Grecs, tom. I, pag. 288, 135, 344. Paris, 1837. 
2) La anul 182 înainte de Christos. 

ordinară să nu se cheltuiască mai mult de 
dece as, iar pentru o masă solemnă, de 
pildă pentru serbarea Saturnalelor, mai mult 
de una sută as (1) Senatul opri pe ori-care 
magistrat sai cetățean să cheltuiască mai 
mult de 120 de solide (solíďdus) pentru o 
serbare ce ar fi dat, de pildă după jocurile 
Megalesiane (2), şi să bea vin strein. În dile 
de rând nu era voie a se pofti la masă mai 
mulți de trei oaspeţi, iar în dile de serbă- 
toare mai mulți de cinci. Era oprit a se face 
mâncări cu paseri îngrășate, căci aceste costau 
scump. După 18 ani Senatul ordonă ca le- 
gile sumptuarii să se esecute în toată Italia. 
La cas de contravenţie se pedepsea cu a- 
mendă nu numai gazda, ci şi toți oaspeţii. 
Veni apoi /egea Licinia care mărginea 
cheltuiala meselor după dile şi după ocasii. 
Apoi Zegea Cornelia reinoi toate legile sump- 
tuarii de mai nainte, și fixă preţul victualelor. 
Legea Oppia propusă de Tribunul Opprus, 
la 215 înainte de Christos, opri pe femei, 
tără osebire de rang şi de condiţie socială, 
să poarte haine de stofe multicolore, şi biju- 
terif cari ar fi trecut peste greutatea de ju- 
mătate de uncie. Această lege oprea pe femei 
de a umbla în trăsuri, afară numai când era 
să asiste la vro serbare publică, saŭ să 
meargă departe de Roma, saii de satul sai 
orașul unde trăia, cale cel puţin de una 
milă (3). Dar femeile romane se resculară cu 
încetul contra acestei legi, şi după 20 de ani, 
ea fu adusă din noii în desbaterea Comiţiilor. 
Tribunii M. Fundanius și L. Valerius cerură 
abrogarea ei şi restatornicirea libertăţii; 
Unul din consuli, M. Porcius Cato se opuse 
şi vorbi cu tărie și cu foc pentru mănţinerea 
legei, apostrofând femeile cari asediase Se- 
natul, însă voința femeilor predomni, şi 
legea Oppia se desființă. Titu-Liviii descrie 
câtă mişcare şi câtă neliniște și frică dom- 
neaii în Senat când femeile se resculară cu 


1) As moneta câre represinta unitatea valoarei în mo- 
netele Romei antice. As, în dilele lui Cicero, equivala 
cu şease centime după moneta noastră (Anthony Rich, 
Dictionnaire des antiquités Romaines et Grecques, p. 58. 
Paris 1873). 

2) Solidus monetă de aur care equivalează cu 15 franci 
după moneta noastră (Dureau dela Malle, Economie po- 
litique des Romains, tom. I, pag. 42. Paris 1811). 


3) Mila romană == 1481 metri. 

miile şi cerură revocarea legei Oppia.(1) Ser- 
manii paires conscripti! . . 

Iulii Cesar opri portul hainelor de purpură 
și celor cusute cu mărgăritare, învoind aceste 
porturi numai unei clase de persoane înalte, 
ba chiar şi acestora numai în dile de serbări 
publice. Cesar opri primblările în lectică, 
mod adus din Asia. Împăratul August măr- 
gini luxul îmbrăcămintei;, Tiberiŭ opri pe 
bărbaţi să poarte haine de mătase, și Neron 
opri purtarea purpurei. 

La 367, luxul urmând merei, Impă&raţii 
Valentinian şi Valens opriră pe persoanele 
private, bărbaţi și femei, să poarte haine cu 
broderii, exceptând numai pe Principi. Ei 
opriră purtarea purpurei, păstrându-și numai 
lor acest drept, căci mai nainte lumea se 
ruina în cheltueli cu pregătirea și portul pur- 
purei. Imp&raţii Graţian, Valentinian şi Teo- 
dosie, opriră cu desevârşire portul de stofe 
aurite, fără o învoire espresă a Împăratului. 
La 397, 399 şi 416 se promulgară legi măr- 
ginitoare modei de a purta haine împrumu- 
tate de prin ţări streine. La 460 Impăratul 
Leon opri printr'uă lege de a se împodobi 
bodrierele, freele și șelele cu mărgăritare, 
smaragde sai hiacinţi. Bărbaţii aveai voie să 
poarte numai agrafe de aur la hainele lor, 
fără alt ornament. Tot prin această lege fu 
oprit tuturor, afară numai persoanelor aflate 
în serviciul Împăratului, să comande orna- 
mente de aur și de pietre scumpe, excep- 
tând numai sculele învoite damelor şi inelele 
ce bărbați și femei aveaii voie să poarte. 

În Francia, ordonanţele Sfântului Ludovic 
opreaii şi pedepseaii beţia, luxul și necum.- 
pătarea. Regele Philippe le Bel, prin edictul 
seu de la 1294 opri dea se servi la o masă 
mare mai mult de dou& feluri de bucate şi 
„un potaj, ear la o masă ordinară mai mult 
de un fel de bucate și un entremets. În dile 
de post era voe numai pentru douč potage 
cu peşte și două feluri de bucate, saii un 
potage şi trei feluri de bucate. Nu era voe 
a se servi întrun blid mai mult de un fel de 
carne saii mai mult de un fel de pește. 
Brânza nu se socotea ca un fel de bucate. 

François I, publică un edict contra beţiei. 
Printr'un edict de la 20 Ianuarie 1563, 
Charles IX aședă prețul victualelor, și măr- 
gini mesele. La 20 Octobre 1573 se pu- 


1) Tit. Liv. Histor. Roman, libr. XXXIV cap. I — VIII. 


blică o ordonanță prin care Regele da drept 
poliției să meargă și să stea față pe la mese, 
pentru a urmări contravenţiunile, ear o or- 
donanță din 18 Noembrie 1573 dă voe po- 
liției şi judecătorilor să facă perchisiţiunile 
ce vor găsi cu cale pentru descoperirea con- 
travenţiunilor. 

Philippe le Bel, la 1294, opri burghesimea 
să aibă trăsuri, să poarte blane, aur şi petre 
scumpe. Ordonanţa Regelui mărginea âncă 
rendurile de haine ce fie-care supus al Re- 
gelui putea se aibă: Ducii, Conţii, Baronii 
cu 6000 livre venit pe an, şi femeile lor, nu 
puteai se aibă mai mult de patru renduri, 
Prelaţii mai mult de dou& renduri, oamenii 
lor mai mult de un rend, şi câte două pă- 
lării pe an; Cavalerii cu venit de 3000 livre 
și stegarii sau nobilii, nu puteai avé mai 
mult de trei renduri de haine pe an, — ear 
cele-lalte persoane în proporţie. Era opri 
burghesilor să ardă luminări de ceară. Ordo- 
nanța Regelui taxa preţurile materielor de 
îmbrăcăminte. 

Carol V, la 1368, aboli moda încălțămintei 
cu ciucuri mari, care se diceaii souliers à 
la poulatne. 

La 1485 Carol VIII, opri portul stofelor 
aurite, argintii şi de mătasă, și portul hai- 
nelor de catifea. 

François I, la 1543, opri pe toţi principii, 
seniorii, gentilomii şi pe alți supuși ai săi 
de ori-ce stare, afară de cei doi principi: Ze 
Dauphin şi Duc d’ Orléans, de a purta stofe 
sai pândi ţesute cu aur sai cu argint, pro- 
filuri, broderii saii pasmanterii, de asemene 
catitele și ori-ce alte stofe cu dungi aurite 
saii argintii. Această. ordonanță sa întins 
la 1547 de Regele Henri II şi la femei, scu- 
tindu se numai Princesele, damele și domni- 
șoarele din suita Regelui și sora Regelui. 

Ordonanţele din 22 Aprilie 1561 şi din 17 
Ianuarie 1563 aŭ mărginit și hotărît îmbră- 
cămintea, după starea și treapta fie-cărui. 

La 1576 Henri III, ordonă ca legile sump- 
tuarii ale predecesorilor s&i să fie esecutate 
întocmai. 

Henric IV, la 1599, 1601 şi 1606 pro- 
mulgă legi sumptuarii. 

Ludovic XIII, publică legi sumptuarii la 
1613, 1033, 1034, 1636 şi 1640. 

Ludovic XIV mărgini luxul mobilelor, al 
hainelor și al trăsurilor, prin ordonanţele și 


edictele sale din 1644, 1656, 1660, 1661, 


1663, 1664, 1667, 1672, 1687, 1089, 1700 
şi 170400). 

Englezii aŭ avut și eï legi sumptuarii, dar 
le abrogară pe toate prin statutul I al Re- 
gelui Jacques I (1603). Camden scrie sub 
Carol IV, luxul încălțămintei fu atât de mare, 
în cât se votă o lege prin care se opri băr- 
baţilor să poarte încălțăminte mai largă de 
șease ţoluri la degete. Hainele erai atât de 
scurte, după modă, în cât Regele Eduard IV, 
prin statutul s&ă XXV, ordonă ca persoanele 
de o condiţie mai jos de Lorgi, să poarte 
haine aşa de lungi, în cât să-și poată aco- 
peri ședutul stând în picioare(2). 

Veneţia ajungend la o stare de lux ne- 
măsurată și nepomenită, — în cât averile se 
stingeaii din di în di, — aŭ trebuit se in- 
tervie legi aspre sumptuarii, spre a scăpa 
averile de risipă totală. Senatul se îngriji des 
de această stare de lucruri, și se sili prin 
toate chipurile «să pună stavilă, între alte, 
relelor şi desfrenatelor ţintiri ale croitorilor 
cari schimbati moda de patru ori pe an și 
pregăteau ruina familielor>, — cum se es- 
primă chronicarii. La 1658, Senatul publică 
o lege contra luxului, și espunerea de mo- 
tive dicea că: «luxul și deșertăciunea se de- 
daŭ la cele mai mari escese, în cât desfreul 
risipeşte averile». La 1781 Marele Consilii 
cerea de la Senat să chibzuiască măsuri a- 
spre spre a opri risipa nesocotită a averilor. 
Mai multe decrete opriră portul rochielor de 
mătasă și cu ornamente, al rochielor lungi 
trenante, maşoanelor de piei rare, stofelor și 
voalurilor cusute cu aur sau cu argint, mâne- 
cilor lungi deschise şi atârnate, colietelor de 
smalţ, agate, coraline şi spilci de aur, dan- 
telelor fabricate în ţări streine, brandeburgu- 
rilor și gulerilor împodobite cu petre scumpe, 
colţunilor Englezeşti, mânușelor împodobite cu 
fir şi cu mărgăritare, și evantalurilor de me- 
tal prețios. Se decretară pedepse cumplite 
contra neguțţitorilor cari vindeau pe ascuns 
cordele, adecă pangiice, de mătasă și de sa- 
tin, și stofe şi dantele aduse din streinătate. 
În Promissioni Ducale se prevedeaii regule 
contra luxului și se mărginea îmbrăcămintea 
Dogareselor, — pentru ca aceste să dea ce- 


1) Vedi pre larg despre toate aceste: Encyclopédie 
des sciences, des arts et des métiers, tom. 1X, pág. 343. 
672—675. Neufchastel, 1765. 

2) Encyclopédie, tom. XV, pag. 343. 

lorlalte patriciane pilda. unui lux moderat. 
Chiar gondolele ai dat loc la un lux des- 


“frânat. În secolul XVI se făceaii gondole cu 


botul (proue) de aur, cu cabine îmbrăcate 
cu mătasă și cu satin, tapisate, garnisite cu 
toată eleganța, cu mici piramide şi cu orna- 
mente. Se publicară legi aspre pentru măr- 
ginirea, acestui lux. Dar toate aceste măsuri, 
spun chronicarii, nu izbuteau nici să stingă 
setea luxului, nici să pună stavilă la risipa 
averilor(1). 

Nu de mult Ungaria, la 1844, şi-a impus 
spontaneii un fel de lege sumptuarie. Toţi 
Ungurii se îmbrăcară numai cu postav de 
ţară, ca să închidă calea productelor streine, 
și ca să aţițe desvoltarea industriei naţionale: 
Ved-egylet înfiinţat la 1844(2). 

Legile sumptuarii nu mai sunt astădi de- 
cât o amintire. istorică în ţerile înaintate; 
ele însă trec în impositele asupra obiectelor 
de lux. Legile sumptuarii aii pregătit calea 
acestor imposite cari se împlinesc în toate 
țările, | 

Se vede din hârtii vechi, că și la noi, în 
Moldova și în Valachia, Domnii şi Aduni- 
rile se gândiră, în mai multe renduri, să ia 
măsuri pentru mărginirea luxului. Luxul în 
îmbrăcăminte și în traiă se întroducea, după 
vremi, şi la Români, adus din Bizanţa, din 
Veneţia, din Polonia şi în sfirșit din Francia. 
Veneţia a fost mult imitată de Români și 
în lux, ca și în cârmuirea ţării, de oare ce 
Vodă Dimitrie Cantemir ne dice că: «Dom- 
nii noştrii urma după pilda Senatului Ve- 
neţiei, cel slăvit pentru înțelepciunea ocâr- 
muirei» (3). Drumul de la Moldova la Veneţia 
se făcea în 30 de dile, și vasele neguțţitorilor 
Veneţiani aduceaii la porturile noastre, între 
alte obiecte, fel de fel de obiecte de lux(4). 
Curțile Domnilor și ale boerilor noștri, îm- 
brăcămintea lor şi a femeilor lor, multe obi- 
ceiuri chiar, se întîmpină aceleași ca și la 
Veneţia. 

Chronicarii noştri ne vorbesc de multe ori 
despre luxul în vieţuire. De multe ori deci 
Cârmuitorii Moldovei și ai Valachiei se gån- 


1) P. G. Molmenti, La vie privée à Venise, pag. 
394—413. Venise, 1882 

2) Maurice Block, Dictionnaire général de la poli- 
tique, tom. II, pag. 231. Paris 1864. 

3) Cantemir, Descrierea Moldovei, Cap. XIV, pag. 223. 


4) Cantemir, descrierea Moldoveï.... 

diră, se vede, şi se încercară să mărginească 
luxul. Scrie Chronicarul Moldovei Enaki Ko- 
gălniceanu, că la 1764, Grigorie Alexandru 
Ghika Voevod Domnul Moldovei, «vEdend 
aici în laşi o mândrie la păminteni, pur- 
tând fiește-care cumaşuri scumpe, și blane, 
care nu era fieşte- cars“! harnic de agonisire 

„Bă şi sta Domnul de 
gândea ce af sR J poate ca să le dea, 
ca să cuprindă cheltuiala lor, şi nu putea 


după straele 


găsi cu gândul Măriei Sale, şi cunoștea că 
se sting cu straele lor şi a femeilor, şi sta 
de se mira ce va face. Socotea ca să le dee 
poroncă să nu poarte fieşte-ce strae, dar ear 
se lăsa, căci mulți putea ca să nu ție acea 
poruncă în seamă, și apoi trebuea să se pe- 
depsească, și să se arte Domnul rěŭ către 
norod. Dar socoti Domnul și şi-a făcut sin- 
gur Maria Sa un rând de strae de postav 
livade şi giube, și într'o di făr' de veste aŭ 
eşit îmbrăcat cu ele la Divan, care întra- 
ceiaşi di v&dend oamenii Măriei Sale sai 
ruşinat cu toţii, căci luase și ei oare-care 
învățătură de la păminteni, — și aşa peste 
două, trei dile aŭ început și ei fiește-care a 
pune livadele de postav și giubele. Aceste 
vădând boerii pămînteni, aŭ început și eï 
a-şi face; şi așa în scurtă vreme s'a ridi- 
cat acea cheltuială nebunească a straclor, 
ne dicând Domnul nimărui nimica; însă mul- 
țumea Domnului că aŭ făcut una ca aceasta, 
căci mulj? remăsese săraci, ales din ce ce 
era însuraţi» (2). Apoi Grigorie Ghika Voe- 
vod pe care chronicarii noștri îl numesc: 
«Domn întreg la toate, plin la minte, învă- 
fat, ştiutor de toate Irebile cum va purta, 
aŭ socotit că se va putea, ca să facă postav 
aici în ţară, și îndată aŭ scris printralte 
ţări, pe la prieteni în ţara Leșască și în ţara 
Nemţească de i-ai trimis vro doi meșteri, 
ca să vadă locul și apele, și să vorbească 
cu €i, că de se va putea să facă chirhana, 
adecă postăvărie. Şi aşa trimițendu-i aŭ vor- 
bit cu ei, dându-le și oameni de i-ai purtat 
peste tot locul, de aŭ vădut locurile și a- 
pele; şi din toate locurile le-ai plăcut la 
Chipăreşti unde intră Bahluiul în Jijiea, care 
este și Jijiea ezită, căci era și morile unei 
mânăstiri Hrișcăi, care măcina făină. Mai 
adusu-le-aii și lână de tot felul de oi mari 


1) Agonisita vrea se dică: avere, venit. 
2) Letop. Moldovei, tom. II, pag. 262. 


şi de cârlani de le-aii ar&tat, dicend că se 
poate. Și așa puind Domnul de le-aii înscris 
toate câte rrebuea, fieşte-care lucru, madem 
cu preţul eï, aŭ primit Domnul ca să chel- 
tuiască o sumă de bani, să facă acele toate 
câte trebuesc, grăind și cu meşterii ce să le 
dea pentru osteneala şi munca lor, făcendu-i 
de aŭ scris şi aŭ venit și alții, aducându-le 
toate meșşteșugurile. Atunci aŭ pus Domnul 
de aŭ cumpărat acele mori de la Chipărești, 
şi aŭ orânduit boeri credincioși a Mărici 
sale, dându-le și câţi bani le-ai trebuit ca 
să cheltuiască dimpreună cu meşterii, să 
facă toate cele trebuincioase, după cum vor 
arěta meşterii că le trebue. Şi isprăvindu-se 
aceste toate, și stringend şi lână, s'aii apu- 
cat de lucrul postavului și aŭ inceput a face 
fel de fel de postav, şi aii făcut și o blană 
de postav prea frumoasă, de aii trimes'o la 
Impărăţie la Sultanul Mustafa peșcheş, ca să 
vadă ce odor sai făcut acestui pămînt. 
Acest lucru aŭ remas o pomenire pămiîn- 
tenilor, căci nu mai făcuse altă dată în țară, 
și se bucura cu toții»(1). 

La 1781, Constantin Moruz Voevod, Dom- 
nul Moldovei, luă măsuri contra luxului ce 
ruina societatea. El promulgă o carte le- 
gislativă cu Mitropolitul Moldovei Gavriil, 
cu Patriarchul Ierusalimului Avramie ce se 
afla atunci în lași, și cu Episcopul de Ro- 
man Leon, prin care, între alte disposiţiuni 
contra luxului, se da anatemei toți Moldo- 
venii şi Moldovencele, cari în viitor ar purta 
haine de stofe cusute cu aur saŭ cu argint. 
Această carte scrisă în limba românească, 
s'a tipărit în tipografia Mitropoliei Moldaviei 
din lași, în 14 file în 40 în pomenitul an 
1781 şi sa împărţit prin toată țara(2). De 
aceste cărți se păstrează âncă în Moldova. 

În Valachia aŭ urmat din vreme în vreme 
disposițiuni contra luxului. Una din aceste 
s'a propus la 1806 în Obșteasca Adunare 
de marele Ban Dimitrie Ghika. În acea 
vreme trăia în Valachia un profesor învăţat, 
anume Polizu Conto, preot, de neam din 
Ianina, care stătuse mulți ani la Viena, în 
calitate de preot la biserica Grecească de 


1) Letop. Moldovei, tom. III, pag. 236. 

2) Melchisedek, Chronica Romanului tom. II, pag. 
109—110. Andreas Wolf, Beiträge zu einer statistisch- 
historischen Beschreibung des Fiirstenthums Moldau, tom. 
II. pag. 199. Hermanctadt 1805. 

acolo, ear în urmă, venind în Valachia, a 
petrecut mai mulți ani în Bucureşti şi în 
Ploeşti, în dilele Domnului Valachiei Con- 
stantin Alexandru Ipsilant Voevod, căruia 
ia închinat o frumoasă odă, pe care o ti- 
pări la Viena la 1805. Polizu Conto era un 
bărbat foarte erudit, filolog şi poet, elenist 
şi latinist de frunte, cunoscător de limba 
Germană şi Franceză. El a lăsat mai multe 
scrieri, tipărite unele la Viena, altele la Buda, 
ear altele la București. Polizu Conto este cu- 
noscut chiar între literaţii Apusului(i). Una 
din scrierile lui Polizu Conto, scrisă în ver- 
suri, tipărită la București, este următoarea: 


HOIKAI DANIAZIAL 
roi èv ieosiorw tiloyiuov diðaocsahov 
Kvoiov Holton Kovroi 
Em. tis xara II0toriov diærorpis «vtoù. 
110Q00puwvYeioai 
To. rravisgwrar na Seorgofirg "Ayio My- 
goroiirn '0vyyoofiayias Kwgip Kvoi do- 
vvoiq). 
Ex troù èv Bovxsosoti@ vEOOVOTATOV TUNO- 
yoægsiov 1620, 


adecă: 


Cugetări morale 
ale învețatului preot şi profesor 
Dumnealui Polizoi Conto 

În dilele petrecere! sale la Ploeşti 
Închinate Prea-sfințituluù şi de Dumnegdeŭ înăl- 
fatului sfânt Mitropolit al Ungro Vlachiei, 

Kirio Kir Dionisie. 
În tipografia noi-înființată din Bucureşti 
1620. 


Într'o parte din această scriere, foarte 


rară de găsit, profesorul Polizu Conto isto- 
riseşte cum în dilele lui Vodă Ipsilant (la 
anul 1806) s'a propus în Obșteasca Adunare 
a Valachiei o lege contra luxului. Pove- 


„stirea din pomenita carte care istorisește de- 


spre aceasta este intitulată: 


11504709 7rgoumysias roi Maxapirou piho- 
ITATOL00S væl yihoyoilotov &ozovtoçs Mrávov d. 


1) Vedi Maraðónovlos-Bosròs, Neoellnriuy giko- 
loyia, tom. II, pag. 281, 94, No. 241, — pag. 95. No. 
242, — pag. 102, No. 271 și 348, — pag. 127, No. 351, 
și pag. 137, No. 388, Athenae 1857. — G. Chardon 
de la Rochette, Mélanges de critique et de philologie, 
tom. II, pag. 73, Paris 1812. — Lettres de Bast à Bois- 


_sonade, pag. 209. Paris 1803. 

Txiza, Sc rooBMjmaros îm rovs 1806. Ev 
BownovgeoTiw. 


adică: 


Descrierea prevederei veposatului tubitor 
de patrie şi iubitor de Christos boer Ban 
D. Ghika, prin propunerea sa din anul r806 
la Pucureşti. 


Eată cum istorisește despre aceasta Po- 
lizu Conto(): 

«Banul Dimitrie Ghika boer bătrân, stâlp 
al ţării, era mare duşman luxului, și în unire 
cu Vodă Ipsilant e] făcu o lege contra lu- 
xului. Banul Dimitrie Ghika era cinstit de 
toți Domnii, şi boerii şi ţara îl iubeai și-l 
cinsteau. 

«Banul Dimitrie Ghika ajuta pe toţi cu 
vorba şi cu fapta, ajuta pe cei asupriţi, 
scăpa pe săraci, mângâea pe cei întristaţi și 
era mare apărător al ţării şi mare patriot. 
Bocrul Dimitrie Ghika avea mare grijă ca 
să dărâme luxul din ţară, care ruina fami- 
liile, căci pe atunci mari şi mici se desfătaii 
în butci(2), blane de samur şi șaluri, ca 
nici-uă-dată. Veniturile nu mai ajungeai și 
oamenii se ruina. Nu mai ajungea venitul 
moșşielor pentru gătelele (toaletele) boerilor, 
pentru mobilele, şi pentru gătelele bărbaţilor 
și ale femeilor, şi din pricina aceasta ve- 
neaii nevoi, scandaluri în familii, se stricaii 
case, şi spre a-și îndestula nevoile, toţi 
împresuraii pe Domn să le dea slujbi, şi 
ap&saii bietul popor care suspina și suferea 
toate. Banul Dimitrie Ghika, în înţelegere 
cu Vodă Ipsilant, adună deci pe boerii ţării 
în Obştească Adunare, și le ținu următoarea 
cuvîntare: «lubiţi boeril să facem o lege, 
după pilda morală a străbunilor noştri, pentru 
fericirea Patriei. Noi boerii cei mari se lepă- 
dăm de astă-di samurul, ca să fie rușine celor 
mici şi tineri de a-l mai purta și de-ași mân- 
ca averile. Lasă să poarte hainele de lux 
Rigealii (3) şi Beii cei slăviţi şi mari, ca să 
se deosebească de mulţime. Noi însă să fu- 
gim de blăstematul și asupritorul lux, pentru 
binele obştesc al ţării. Să purtăm nate, pel- 
cică de miel; în loc de mătăsării, bumbacul 
poate să ne îmbrace tot așa de bine. Să 


1) Op. laud. pag. 22—26. 
2) Butcă, vrea se dică caretă. 
3) Curtesanii Sultanului. 

facem lege ca nici un boer să nu mai poarte 
cumasuri (stofe) aurite Asiatice. Prin alte ţări, 
oameni foarte mari, se îmbrac toți în haine 
modeste, şi sunt vestiți numai prin renumele 
lor. Noi boerii cari suntem în capul ţării, 
trebue să ne îngrijim de interesul obştesc. 
E destul un caftan modest de poerie căpčtat 
cu cinste, ca şi pămînteanul și streinul să 
fie de neam mare și nobil. Numai oamenii 
de nimic adună bogății și trăesc cu strălu- 
cire, ca să sperie pre cei orbi, ca niște ne- 
trebnici şi parveniţi. — Propunerea Banului 
Ghika, stâlp al ţării, se sprijini îndată cu 
entusiasm de trei boeri patrioți, şi Adunarea 
hotări a se supune legea lui Vodă Ipsilant, 
spre a se întări. Prin această lege se scăpa 
patria de peire și se punea stavilă la ob- 
șteasca risipă a luxului. Prin această lege se 
punea stavilă la multe scandaluri între cei 
căsătoriți, se punea stavilă la câştigurile mâr- 
save ale cămătarilor şi la risipa caselor boe- 
reşti. Din nenorocire însă, această lege se 
impiedecă în calea eï făcătoare de bine, 
căci întîmplări cumplite şi invidia soartei a- 
duseră în acest an (1806) anomalii nenoro- 
cite, şi așa binele obştesc a remas neînde- 
stulat. Vail chk poate sta împrotiva soartei... 
cine poate sta împrotiva nestatorniciei lucru- 
rilor omeneşti l.. > 

Intîmplările de care se vaită, sfârșind, Po- 
lizu Conto, aŭ fost următoarele : 

Constantin Alexandru Ipsilant se sui pe 
tronul Valachiei în qiua de 14 Octobrie 
1802. Acest Domn a fost un bun admini- 
strator, generos și drept; însă dilele Domniei 
sale aŭ fost pline de nenorociri. Chiar în 
diua când intra la Domnie, adecă la 14 Oc- 
tobrie 1802, un cutremur cumplit prefăcu 
mare parte din Bucureşti, cu vechea Curte 
Domnească, în ruine. Veniră și alte nenoro- 
ciri, una după alta: invasia groaznicului Paz- 
vantoglu, resculat contra Sultanului, invasie 
care se mărgini, şi Pazvantoglu se retrase 
peste Dunăre, numai în faţa demonstraţiunei 
Austriacilor că vor porni contra lui; apoi o 
iarnă grea cum nu se mai pomenise; apoi 
un mare foc, întîmplat la 28 August 1803, 
care prefăcù o parte a Bucureştilor în ce- 
nuşe; apoi o inundație cumplită la 1804. 
Constantin Vodă Ipsilant era partisan al Ru- 
şilor de pe când era âncă mare Dragoman, 
şi sta în relaţii secrete cu ambasadorul rus 
Italinski și în corespondenţă directă și intimă 


cu Marele Duce Constantin Pavlovici pe care-l 
cunoștea personal și era prieten cu el. Con- 
stantin Vodă Ipsilant sta încă în legături 
intime cu Voevodul Serbiei Cara-Gheorgbhi, 
sai Gheorgi-Cernii, şi cu paşa de Rusciuc 
Tersenicli-Aga. Dar de o dată se pomenește 
în Bucureşti, la 1805, cu Generalul Seba- 
stiani, rânduit Ambasador la Constantinopoli 
de Napoleon Í, care trecea prin București la 
Țarigrad. Vodă Ipsilant primi pe Sebastiani 
cu mare pompă și cu strălucire. Sebastiani 
y recomandă în secret, din partea lui Napo- 
leon I, să se lase de politica rusească, căci 
de nu, va fi prigonit de el și resturnat. 
Dar Vodă Ipsilant respundea evasiv. Seba 
stiani ajuns la Constantinopoli, începu îndată 
a prigoni pe Ipsilant, denunţându-l Sultanu- 
lui; dar ministrul Rusiei Italinski, îl protegea 
tăäțiş şi se lupta cu putere pentru el. Ale- 
xandru Ipsilant Voevod, tatăl lui Constantin 
Vodă, care locuea la Constantinopoli, îi scriea 
despre toate aceste, sfătuindu-l să se păzească, 
și mai bine să demisioneze de la Domnie, 
în faţa urgiei lui Napoleon I. Într'o qi, 
Vodă Ipsilant, primi ştire că prietenul sei 
paşa de Rusciuc fu ucis într'o clipeală şi 
fără veste, din porunca Sultanului; ear tot 
odată i se anunța din Constantinopoli că 
Sultanul iscălise un firman de destituire şi 
de urgie contra lui şi că un trimis al Sulta- 
hului pleacă în mare taină la București, să-i 
iea Domniea și capul. Trimisul Sultanului 
venea tiptil, îmbrăcat în haine proaste cu 
suita sa. În diua de 16 August 1806, trei 
ore înainte de a sosi turcul, la ameadă, intră 
grabnic în Curtea Domnească din București 
un curier al ministrului rus, cu scrisoare au- 
tografă de la ltalinski către Vodă Ipsilant, 
vestindu-l despre toate. Ipsilant porunci în- 
dată să tragă trăsurile Domnești, să puie 
caii, se încarcă cu Doamna şi cu copii sei, 
chiemă în grabă pe boerii Divanului și le 
spuse că împrejurări grave cerend ca el să 
plece pentru câte-va dile, le încredinţează lor 
cârmuirea ţărei până la întoarcerea sa. De 
când cu ameninţarea lui Sebastiani, Vodă 
Ipsilant ţinea în Curte garda sa și luase mč- 
suri ca, la o primejdie, să poată pleca în- 
dată. Acum garda domnească, care parte îl 
încunjurase, parte mergea înainte şi parte 
îl urma, era de şeapte sute de călăreţi; îna- 
inte mergeai Cazacii Domneşti cu sulițele 
rădicate, un corp de Harvaţi cu săbiile goale, 

apoi urma Arnăuţii şi Topci-başa, adecă 
șeful artileriei, cu trei tunuri. Domnul și 
garda sa străbătură ulițele Bucureştilor şi 
eșiră din oraș, în fuga mare, ear în trecerea 
sa, Vodă zări şi cunoscu, intrând în oraş, pe 
trimisul Sultanului cu oamenii sei, care vě- 
dend pe Vodă Ipsilant fugend și încunjurat 
de atâta străşnicie și putere, nu-şi putu opri 
un suspin de desnădejduire, cugetând la 
mânia Sultanului că n'a isbutit. 

Vodă Constantin Ipsilant, tăbări noaptea 
întâia la Afumaţi, a doua la mânăstirea Si- 
naia, ear a treia di trecă hotarul la Braşov. 
De la hotar el trimise înapoi garda sa la 
Bucureşti, şi de la Braşov îşi urmă în linişte 
călătoria şi pribegi în Rusia. 

Sultanul furios aruncă în temniță pe Ale- 
xandru Ipsilant Voevod, tatăl lui Constantin 


Vodă, și peste trei dile îi tăiă capul şi-i con- 
fiscă toată averea; ear pe ginerile lui Con- 
stantin Vodă, care era Capu-Kehaia la Con- 
stantinopoli, adecă pe marele logofăt Ale- 
xandru Manu, îl ţinu închis cât-va timp, dar 
apoi îi dărui viaţa, după mijlocirile mai multor 
Paşale influenţi, dar îi luă toată averea sa, 
lăsându-l sărac lipit pămîntului. (1) 

Aceste sunt anomaliile din 1806, la care 
face alusie profesorul Conto, anomalii din 
pricina cărora, legea contra luxului propusă 
de Marele Ban Dimitrie Ghika, și primită de 
Obșteasca Adunare și de Domn, a rămas 
în nelucrare. 


1) Porewos Iorogia ths axias, tom. II, pag. 
447—476. Viena 1818. 

